कोचिंग कोचिंग सेंटर में किसी भी छात्र छात्रा के आत्महत्या किए जाने पर कोचिंग सेंटर के संचालकों के विरुद्ध कार्यवाही होगी। राजस्थान राज्य बाल अधिकार संरक्षण आयोग की अध्यक्ष मनन चतुर्वेदी ने कहा है कि संस्थान में आत्महत्या किए जाने पर संस्थान की जिम्मेवारी होगी। उस संस्थान को सम्मन जारी किया जाएगा। अध्यक्ष ने कहा है कि राजस्थान के सभी जिला कलेक्टरों को इस संबंध में पत्र जारी कर दिया गया है तथा उनसे प्रदेश के कोचिंग संस्थानों में विद्यार्थियों की ओर से आत्महत्या किए जाने के मामलों की तथ्यात्मक जानकारी भी मांगी गई है।